PALVEKOOL
15. Palveta töökoha eest
Täna räägime, kuidas palvetada oma töökoha eest.
Argipäevane kristlus.
Kuuled põnevaid tunnistusi, mis Jumal on teinud,
kui palvetatakse oma töökoha pärast.
Tänane Jumala nimi, nagu me igas saates õpetame,
on Jehoova Elohai - Issand, minu Jumal.
Issand, minu Jumal, isiklikult minu Jumal.
Ainus Jumal, kelle poole paluda, kui vajame imet.
Teame, et Ta pöörab kõik meie kasuks.
Ta sekkub, kui me Teda otsime.
Elohai Kedem, alguste Jumal, 5. Moosese 33:27.
Iidne Jumal.
"Varjupaigaks on iidne Jumal, kes sirutab välja igavesed käsivarred.
Tema ajas vaenlase su eest ja ütles: "Hävita!""
Iidne Jumal on meie varjupaik ja kannab meid oma käsivartel.
Tema on see, kes on olnud algusest, Ta on kõige Looja.
Ta on meie varjupaik, eluase ja pelgulinn.
Ta on pelgulinnaks ka oma rahvale, nii nagu Iisraelis,
kuhu patused said põgeneda.
Seal leidsid nad varju, võisid olla turvalised
ning seal leidsid nad õiguse.
Nad said seal hukkamõistvast seadusest vabaks mõistetud.
Nad vabastati ka igavesest hukatusest ja leidsid eluaseme,
kus kõik nende sugupõlved võisid elada.
Jumalamees Mooses palub:
"Issand, sina oled meile olnud eluasemeks põlvest põlve.
Enne kui mäed sündisid ja kui maa ja maailm loodi,
oled sina, Jumal, igavesest igavesti."
Jehoova Elohai, Issand, minu Jumal.
Kohtumõistjate 6:16.
Ta tahab end sulle ilmutada.
Ta on sinu Jumal.
Aamen.
Kuidas palvetada oma töökoha pärast?
Argipäevane kristlus.
Seda igatseme kõik, eks ole?
Igapäevane kristlus on üks põnev elu.
Mäletan, et kui tulin usule, oli mul üks hea sõber,
kogenud kristlane, kes aitas mind tööl ja õhutas kasvama.
Töötasime mõlemad ettevõttes, mis vedas vabrikutele kaupa.
Me kohtusime ja ta julgustas mind usus.
Kuulasin sel ajal oma kaubaautos palju kassette.
See oli mul nagu isiklik piiblikool.
Ühel päeval tuli ta ütlema:
"Patrik, täna ma tahan, et palvetame nõusolekupalve,
et keegi tuleb see nädal meil tööl usule.
Palvetame kumbki eraldi inimese eest.
Olin kohe nõus, sest olin usus noor ning võistlemishimuline.
Tahtsin võita.
Ma ei olnud veel eriti küps.
Tõusin iga hommik palvetama, et võita keegi Jumalale.
Läks kaks päeva ning kolmandal helistas ta ja ütles:
"Patrik! Sain ühe mehe vabrikus päästetud.
Tõmbasin põrandale kriidiga joone ja ütlesin sellele mehele,
kellele olin tunnistanud, et kui tahab Jeesuse vastu võtta,
siis astugu nüüd üle selle joone ning ta saab päästetud.
Ta tegigi seda."
Nii sai see mees päästetud.
Ütlesin: "Aamen, halleluuja!"
Enda sees mõtlesin: "Ei, ta võitis! Siiski see nädal pole veel läbi."
Jätkasin palvetamist ja isegi paastusin ühe hommiku.
Peagi sai üks mees minu abiga terveks.
Ta aitas pesumasinat maha laadida.
Palvetasin ta eest, sest ta selg valutas.
Palvetasin, et selg saaks terveks.
Ta ütles: "Ma olen terve!
Kas saame palvetada mu naise eest, kes on intensiivravis?"
Palusin selle päästmata mehega ning sõitsin minema.
Kahe päeva pärast helistas mu pastor ja ütleb:
"Mul on siin kaks inimest, üks olevat sinuga kohtunud.
Tema naine oli intensiivis, kuid on nüüd täiesti terve."
Mõlemad said päästetud,
Hõiskasin: "2:1!"
Olin toonud kaks inimest usule.
Palvetada nõusolekupalvet keset argipäeva on väga põnev.
Paulus oli ametilt telgitegija.
Tal oli oma ettevõte ja alluvad ning ta jutlustas õhtuti.
Luukas oli arst ja Jeesus oma isa Joosepi firmas puussepp.
Enamik jüngreid, keda Jeesus kutsus, olid ettevõtjad.
Jumal esitab ka sulle väljakutse.
Taavet ja Mooses olid lambakarjused.
Nad töötasid 6 päeva ja puhkasid ühe päeva.
Kuidas saab Jumala riik tulla sinu töökohta?
Olen Paulusega nõus,
et me kutsumine ei ole pastori- või misjonäriamet,
mis on ainult üks osa sellest.
Sinu kutse on teenida Jumalat, kus iganes sa oled.
Oled täiskohaga misjonär ja täiskohaga kristlane,
mis tahes töökohal.
Paulus ütleb: "Mina, kes olen vang Kristuse pärast,
kutsun teid üles elama selle kutsumise vääriliselt,
millega te olete kutsutud." Efeslastele 4:1.
Mis on sinu kutse?
Milles oled sina hea?
Seal tahab Jumal sind ka kasutada ja tuua Jumala riiki.
Luuka 19:13 ütleb Jeesus ettevõtjatele:
"Kaubelge, kuni ma tagasi tulen!”
Jeesus õhutab meid kauplema ehk midagi haldama, kuni Ta tuleb.
Ma mängin üsna palju tennist.
Kui kohtunik annab võistlejatele märku, hüüdes: "Aeg!",
siis on aeg mängima hakata, isegi kui oled väsinud ja kurnatud.
Tunnen, et ka sinul on aeg astuda mängu,
olla see kristlasest tennisemängija, olla väljas, isegi kui oled väsinud.
Aeg on saada Jumala puudutuse osaliseks.
Aeg on saada täis Jumalat.
Aeg on koguda kokku kristlikud ettevõtjad.
Kõik, kes selles valdkonnas tegutsevad.
Aeg on märgata inimesi, kus nad on.
Meie, kristlased, peame samuti seal olema.
Aeg on palvetada kõigis töökohtades
ja mõjutada töömaailma Kristuse Jeesuse armastuse sõnumiga.
Rootsi palveliikumises palvetame ühiskonna seitsme samba eest:
meediamaailma, perede, haridusmaailma, majanduse,
kunsti, teatri ja kultuurimaailma eest.
Palvetame ka koguduse ja poliitilise areeni eest.
Piibel ütleb, et uste avanemine meie ees sõltub sõnakuulmisest.
5. Moosese 28:1-2 ütleb:
"Ja kui sa tõesti kuulad Issanda, oma Jumala häält ja pead hoolsasti
kõiki tema käske, mis ma täna sulle annan, siis tõstab sind
Issand, su Jumal, kõrgemaks kõigist rahvaist maa peal.
Ja kõik need õnnistused saavad sulle osaks ja tabavad sind,
kui sa võtad kuulda Issanda, oma Jumala häält."
Seal öeldakse, et oled õnnistatud linnas ja maal, sees ja väljas
ning kõik, mis teed, on õnnistatud, kui sa järgid Teda.
Koloslastele 3:23-24:
"Mida te iial teete, seda tehke kogu hingest,
nõnda nagu Issandale ja mitte nagu inimestele, teades,
et te saate Issandalt palgaks pärisosa.
Teenige Issandat Kristust!"
Sa töötad Issandale.
Meie juurde on tulnud ettevõtjaid, sest olen ise ettevõtja
ning õpetan välja juhte ja töödejuhatajaid.
Olen aidanud koolitada rohkem kui 500 ettevõtet ja 1000 juhti.
Meil on kristlike ettevõtjate kokkusaamised.
Räägin teile kaks lugu.
Üks ettevõtja tuli meie juurde
ja rääkis, et tal pole tellimusi ning vajab eestpalvet.
Palvetasime hommikusöögi ajal,
lugesime ka Piiblit ja palvetasime Jeesuse nimel,
et nädala jooksul tuleks tellimus vähemalt poolele miljonile.
Mees oli suurtes raskustes.
Järgmine nädal tuli ta tagasi palvesse ja ütles:
"Täitsa uskumatu!
Sain poole miljoni kroonise tellimuse!"
See tellimus jäi pidevalt korduma,
nii et aastas tuli sealt tellimusi 3 miljoni eest.
See on nüüd kestnud juba aastaid.
Teine ettevõtja tunnistas raskustest ning palus eestpalvet.
Palusime konkreetseid palveid, et ladu saaks tühjendatud.
Ta hakkas saama tellimusi vanale kaubale, mis laos seisis.
Ettevõtted tellisid ja maksid täishinna, kuni ladu oli tühi.
See oli tõeline ime.
Jumal tahab tulla su töökohta, kuid kas lubad Tal seda teha?
Hakka palvetama oma töökoha eest, et Jumala riik tuleks sinna.
Sind ootab kristliku elu põnev argipäev.
Pane end selleks valmis.
Elohai Kedem, sinu Jumal, tahab end sulle ilmutada.
5. Moosese 33:27 ütleb, et Ta on iidne Jumal.
Luba Tal tulla oma töökohta.
Koduse ülesandena õpi Teda tundma kui oma isiklikku Jumalat
ning seda ka oma töökohal.
Kutsun sind üles ka palvetama,
et keegi saaks su tööl see nädal päästetud.
Palveta ühe inimese eest.
Jumal, ma palun praegu vaatajate eest, Jeesuse nimel.
Palun usku töökohal,
julgust rääkida kohvi- ja lõunapausil ning elada täiel mõõdul.
Õnnistan igaühte rohke rõõmu ja palvevastustega, aamen.
Täna on mul eesõigus olla Helsingis, Taivas TV7 ruumides
ja näha kogu seda suurt ettevõtmist
ning kui tähtsat tööd nad teevad siin mitmete rahvaste heaks.
Siit lähevad välja nii trükised kui telesaated mitmesse eri riiki.
See on tähtis töö.
Aita ka sina oma panusega.
Toeta seda tööd, et see jõuaks veel rohkematesse paikadesse.
Jumal tahab, et sinagi annaksid sel lõpuajal oma panuse.
Jumal õnnistagu sind ja su annetust, mis läheb kasvama.
See on hea maa, kuhu külvata.
Suur tänu.
Tõlge: Riina Aasa